ยาวไป
จบฟุตบอลเอเชียนคัพ 2019 สำหรับทีมไทย สิ่งที่จะตามมา คือการหาตัวเฮดโค้ชทีมชาติไทยคนใหม่ แม้ว่า 2 ผู้ช่วยโค้ชไทยอย่าง โค้ชโต่ย ศิริศักดิ์ ยอดญาติไทย และ โค้ชโชค โชคทวี พรหมรัตน์ ซึ่งขยับขึ้นมาช่วยแบบขัดตาทัพในช่วงวิกฤติ และทำได้ดีเสียด้วยกับการเข้ารอบ 16 ทีมสุดท้าย,กู้หน้าสมาคมกีฬาฟุตบอลฯและนายกลูกหนัง บิ๊กอ๊อด พล.ต.อ.สมยศ พุ่มพันธุ์ม่วง ไว้ได้,แต่ผลงานที่ทำมานั้น ก็ไม่ได้หมายความว่า โค้ชทั้งสองท่านจะได้มานั่งบัญชาการทีมชาติไทยชุดใหญ่เต็มตัวกันต่อไป ยังมีภาพของการกั๊กๆ ชิมลางกันอยู่ จะให้ก็ไม่ให้ จะไม่ให้ก็ไม่ได้พูดเต็มปาก,ก็สุดแล้วแต่ท่านเจ้าของสมาคมกีฬาฟุตบอลฯจะตัดสินใจว่าจะเอาอย่างไร,จากเดิมครั้งอดีตที่ดูเหมือนจะมุ่งใช้โค้ชนอก ประวัติดี ด้วยอยากปักหมุดล้างภาพเก่าแบบโกอินเตอร์ ฟอร์มใหญ่ แต่วันนี้จะเป็นอย่างไร แตกต่างจากเมื่อครั้งเข้ามาใหม่ๆหรือไม่ คงต้องรอดู,วันก่อน บิ๊กเฮง วิทยา เลาหกุล คนข้างกายที่บทบาทน้อยลงในระยะหลัง ก็ออกมาบอกถึงการหาตัวเฮดโค้ชทีมชาติชุดใหญ่ ซึ่งเปิดรับสมัคร แต่มีเพียงโค้ชต่างชาติยื่นใบสมัครเข้ามา ยังไม่มีโค้ชคนไทยยื่นมาเลย เมื่อยังไม่มี ทำไมไม่เข้าหา ไปพูดไปคุยกันเลยก็ไม่ทราบ,การเปิดรับสมัครและรอการยื่นใบสมัคร ซึ่งก็ต้องมีโปรไฟล์ประกอบ ยังไงเสียรับรองโค้ชต่างชาติย่อมดูเหนือ ดูได้เปรียบกว่าโค้ชไทย เมื่อสมาคมเป็นผู้รับผิดชอบอยู่แล้ว ไม่ว่าจะเปิดรับสมัคร หรือเดินไปจูงมือเขามาทำ,หากล้มเหลว สมาคมฯและนายกสมาคมฯย่อมหนีความรับผิดชอบไม่ได้,การเข้ามาทำฟุตบอลอันเป็นงานอาสา ไม่มีใครไปบังคับให้เข้ามาทำ แถมเมื่อมาแล้วกลับมีเงินเดือน มีรายได้จากการเข้ามาทำ นั่นยิ่งต้องรับผิดชอบมากกว่าคนอื่นๆ,ถ้าอยากจะใช้โค้ชไทยก็เข้าไปคุยกับเขาเลย จะเอาใครก็เลือกเอา เพราะยังไงท่านก็ต้องรับผิดชอบวันยังค่ำ,นอกเหนือจากโค้ช ในตำแหน่งผู้อำนวยการทีม ซึ่งก็ไม่รู้ว่าแตกต่างอย่างไรกับผู้จัดการทีมใน อดีต ที่เคยประกาศว่าสมาคมฟุตบอลฯยุคนี้จะไม่มีผู้จัดการทีมชาติชุดใหญ่เหมือนเมื่อก่อน,ผู้อำนวยการทีมซึ่ง บิ๊กอ๊อด พล.ต.อ.สมยศ พุ่มพันธุ์ม่วง ให้ความไว้วางใจ และแต่งตั้งนักธุรกิจอสังหาริมทรัพย์ โทนี่ กิติศักดิ์ จำปาทิพย์พงศ์ ซึ่งก็รับงานมาต่อเนื่องจากเอเอฟเอฟ ซูซูกิคัพ ที่ไทยเราตกรอบรองชนะเลิศ และล่าสุดเอเชียนคัพ ปิดฉากที่ 16 ทีม ท่านผู้อำนวยการทีม ผอ.โทนี่ ก็ยังมุ่งมั่นจะทำงานต่อ โดยปีนี้ยังมีคิงส์คัพและการคัดบอลโลกช่วงแรก,ตำแหน่งนี้คงไม่ได้เปิดรับสมัครเหมือนเฮดโค้ช เดิมก็ไม่มี บัญญัติตำแหน่งขึ้นมาใหม่ ถ้าไม่แนบแน่นกันคงไม่ได้มาเป็นอยู่แล้ว,ไม่ต้องสมัคร ไม่ต้องคัด ยาวไปเลยครับ,เบี้ยหงาย
จบฟุตบอลเอเชียนคัพ 2019 สำหรับทีมไทย สิ่งที่จะตามมา คือการหาตัวเฮดโค้ชทีมชาติไทยคนใหม่ แม้ว่า 2 ผู้ช่วยโค้ชไทยอย่าง โค้ชโต่ย ศิริศักดิ์ ยอดญาติไทย และ โค้ชโชค โชคทวี พรหมรัตน์
สมยศ พุ่มพันธุ์ม่วง,ศิริศักดิ์ ยอดญาติไทย,โชคทวี พรหมรัตน์,เรียงหน้าชน,เบี้ยหงาย